open-index/open-wikipedia-markdown huggingface dataset:
Philipp Lahm

**Philipp Lahm** es un professional ex-footballero de Germania. Il nascet li 11-im de novembre 1983 in München (Germania) e ludet inter li annu 2002 e 2017 por li football-club FC Bayern München e inter 2004 e 2014 por li national football-selection de Germania. Philipp Lahm finit su carriere quam footballero pos li seson 2016-2017 in li annu 2017.

Il esset li capitano del german selection de football quel ganiat li Championatu Mundal de Football 2014 in Brasil. Li 18-im de julí 2014 il declarat su retirament ex li national selectiom de Germania.

Philipp Lahm es 1,70 metre alt e lude in li defense e in li defensiv medie-camp.

## Clubs
* 1989-1995 FT München-Gern (yunesse)
* 1995-2001 FC Bayern München (yunesse)
* 2001-2005 FC Bayern München Amatores
* 2003-2005 VfB Stuttgart prestat lusor
* 2002-2017 FC Bayern München

## National football-selection de Germania
Philipp Lahm ludet inter li 3-im de marte 2004 por li unesim vez in li national selection de Germania. Il partiprendet in li championatus mundal 2006, 2010 e 2014 e li europan championatu 2008 e 2012. Il esset por li unesim vez capitano del german selection in li annu 2007. Til nu il ha fat 113 matches por li selection national de Germania. Pos li Championatu Mundal de Football 2014 Philipp Lahm declarat su retirament ex li national seletion.

## Successes
* German champion con FC Bayern München 2006, 2008, 2010,  2013, 2014 2015, 2016, 2017.
* German football-bocale: 2006, 2008. 2010, 2013, 2014, 2016-
* UEFA Liga del Championes 2013.
* Champion mundal con Germania 2014.

## Personal vive
Lahm adultijat in München in li quartere München-Gern e esset sur li scola in München-Neuhausen. Desde li annu 2014 Philipp Lahm es maritat con Claudia Lahm. Li cuple have un filio qui nascet li 12-im august 2012. In li annu 2010 Philipp Lahm ha publicat un libre con li titul *Der feine Unterschied. Wie man heute Spitzenfußballer wird* (*Li fin diferentie. Qualmen on deveni hodie un excellent footbalero*).

Philipp Lahm es socialmen tre activ. In li annu 2007 il fundat li *Philipp-Lahm-Fundation* quel suporta socialmen desavantagiat infantes.
Hockenheim

**Hockenheim** es un cité in Germania. It es situat in li sud-west del land in li federal país Baden-Württemberg. It apartene al Guvernamental Districte Karlsruhe in li Districte Rhein-Neckar. 

Hockenheim es internationalmen conosset per li motorsport-curse Hockenheimring sur quel anc competitiones in li motorsport-serie Formul Un eveni.

Hockenheim have 20.874 (2012) habitantes. 

Li territorie del cité esset ja habitat in li era del Roman Imperie. Ja in li annu 769 it esset mentionat in historic documentes con li nómine * Ochinheim *. Hockenheim devenit oficialmen un cité in li annu 1895.
Neil Armstrong

**Neil Armstrong** esset un astronaut e prova-pilot del Unit States de America. Il nascet li 5-im de august 1930 in Wapakoneta in li federativ state Ohio e morit li 25-im de august 2012 in Cincinnati (Ohio). Il esset li comandante del Apollo 11 e li 21-im de julí 1969 il esset li unesim hom qui marchat sur li Lune.
Győr

**Győr** (german: Raab, slovacian: Ráb) es un cité in Hungaria. It es situat in li nord-west del land in proximitá del frontiera con Slovacia e Austria. It apartene al region West-Danubia in li Komitat Győr-Moson-Sopron.

Li cité have 131.267 (2011) habitantes. In Győr inbocca li fluvie Rába in li Moson-Danube.

## Historie
Sur li territorie del Győr esset situat li roman cité *Arrabona*. Győr esset fundat in li 10-im secul e recivet in li annu 1271 oficialmen li jure de un cité. Inter 1592 e 1598 li cité esset un parte del Osman Imperie. Hodie Győr es un del max important industrial centres de Hungaria. 

## Sport
Győr es li hem del handball-club Győri ETO KC e del football-club Győri ETO FC.
Karaganda

**Karaganda** (kazak: *Qarağandı*) es un cité in Kazakstan. It es li cité capital del Districte Karaganda.

It have 485.300 (2014) habitantes e es li quaresim max grand cité del land.

Karaganda esset fundat in li annu 1856. Li majoritá del population es russ.
Tripoli (Grecia)

**Tripoli** (grec: *Τρίπολη*) es un municipie e cité in li sud de Grecia. Tripoli es li cité capital del administrativ region Peleponnes. Li old nómine del cité esset *Tripolis*.

Li municipie Tripoli have  47.254 (2012) e li cité Tripoli self circa 31.000 habitantes.

## Historie
Tripoli esset fundat in li medievie per slav colonistes. Li cité havet li nómine * Droboliza*. Durant li regne de Venezia inter 1685 e 1715 Tripoli esset un important centre. Hodie es Tripoli un important loco por li grec armé. Desde 2002 Tripoli es li sede del Universitá del Peleponnes.

## Sport
Li football-club Asteras Tripolis lude desde li annu 2007 in li max alt football-liga de Grecia.
Edi Rama

**Edi Rama** es un politico e artist de Albania. Il nascet li 4-im julí 1964 e es desde li 10-im septembre 2013 li prim-ministre de Albania. Desde li octobre 2005 Edi Rama es anc li presidente del Socialist Partise de Albania.

## Personal e professional vive
Edi Rama studiat arte in li Acedemie del Artes in Tirana. Il esset anc un anc baskettball-lusor. Rama ludet por li club *Dinamo Tirna* e ludet mem por li national selection de Albania.

Pos su studies Rama laborat quam pictor. Il havet exhibitiones in mult landes. Il publicat anc tri libres. 

Edi Rama es maritat con Linda Rama (nascet Basha). Li cuple have du infantes Greg e Rhea.
 
## Political cariera
* 1998-2000 Ministre de cultura. yunesse e sport in li guvernament de Fatos Nano.
* 2000-2011 Borgomastro de Tirana.
* 2005 Ed Rama es electet quam presidente del Socialist Partise de Albania.
* 2013 Edi Rama devenit prim-ministre de Albania li 10-im de septembre 2013 pos su Socialist Partise ganiat li electiones parlamentari.
* 2019 Desde li 21-im januar 2019 Rama es li ministre por externi aferes de Albania.
Zoran Zaev

**Zoran Zaev** (macedonian scrit: Зоран Заев) es un politico de Nord-Macedonia. Il nascet li 8-im octobre 1974 in Strumica (Nord-Macedonia) e esset inter li 17-im de may 2017 e li 3-im de januar 2020 e denov inter 31-im de may 2020 e li 16-im de januar 2022 li prim-ministre de Nord-Macedonia. Deade li annu 2013 Zaev es li presidente del Socialdemocratic Union de Macedonia/SDSM. Zaev es anc desde 2005 borgomastro de Strumica.

## Personal e professional vive
Zoran Zaev studiat economica in Skopje (Nord-Macedonia).

Zoran Zaev es maritat con Zorica Zaev e li cuple have du infantes.

## Polical cariera
* 1996 Zaev devenit un membre del Socialdemocratic Union de Macedonia.
* 2003-2005 Membre del parlament de Macedonia.
* 2005-2016 Zoran Zaev esset borgomastro de Strumica.
* 2006-2013 Vice-presidente del Socialdemocratic Union de Macedonia.
* 2013 Zaev es electet li 2-im de junio 2013 quam presidente del Socialdemocratic Union de Macedonia quam successor de Branko Crvenkovski.
* 2017-2020 Zaev devenit li 17-im de may 2017 prim-ministre de Nord-Macedonia e esset prim-ministre til li 3-im de januar 2020.
* 2021 Zoran Zaev anunciat pos li defete de su partise in li local electiones in Skopje su demission quam prim-ministre.
* 2020-2022 Zaev esset denov prim-ministre inter li 31-im de may 2020 e li 16-im de januar 2022.

## Politica
Quam prim-ministre Zoran Zaev trovat un compromisse con Grecia in li conflict pri li nómine del state Macedonia. Durant su guvernament li nómine del state esset changeat a Nord-Macedonia.
Petro Poroshenko

**Petro Oleksiiovych Poroshenko** (ucrainian Петро Олексійович Порошенко) es un interprendero e politico de Ukraina. Il nascet li 26-im de septembre 1965 in Bolhrad (Ucraina) e es esset inter li 7-im de septembre 2014 e li 20-im de may 2019 li presidente de Ukraina. Petro Poroshenko es presidente del partise Europan Solidaritá.

## Vive personal e professional
Petro Poroshenko studiat economie in Kiev. Il laborat inter 1989 e 1992 quam assistente al universitá de Kiev. Petro Poroshenko es un successosi interprensor. Il possede li gruppe de interprenses Ukrprominvest.

Petro Poroshenko es maritat con Maryna Poroschenko e li cuple have quar infantes.

## Political cariera
* 1998-2007 Petro Poroshenko esset membre del parlament de Ukraina.
* 2005 Petro Poroshenko esset secretario del consilie por li securitá national e li consilie de defense inter li 8-im de marte til li 8-im de septembre 2005
* 2009-2010 Petro Poroshenko esset ministre por externi aferes in li guvernament de Yulia Tymoshenko
* 2012 Petro Poroschenko esset ministre por comercie e developament economic in li guvernament de Mykola Azarov inter li 13-im de marte 2012 e li 4-im de decembre 2012.
* 2012-2014 Petro Poroshenko esset denov membre del parlament de Ukraina.
* 2014-2019 Petro Poroshenko esset presidente de Ukraina inter li 7-im de septembre 2014 e li 20-im de may 2019 .
* 2019 Petro Poroshenko perdit li electiones presidential contra Volodymyr Zelensky e devenit membre del parlament de Ukraina.Il changeat li nómine de su partise a Europan Solidaritá e devenit su presidente.
Strumica

**Strumica** es un cité e municipie in li in li sud-ost de Nord-Macedonia al frontiera con Grecia e Bulgaria. Li nómine del cité es derivat del fluvie Strumica, quel flue tra li cité.

Li cité Strumica have 35.311 habitantes. In li municipe Strumica habita 54.676 homes.
*Borgomastro: Zoran Zaev

## Historie
Li cité esset mentionat por li unesim vez in li antiquitá sub li grec nómine Astraion (grec: Αστραίον) e plu tard sub li nómine*Tiveriopolis*. Li cité esset conquestat per li Otoman Imperie in li annu 1383 e durant li turc regne li cité esset conosset quam * Üstrümce*.
Vincenzo Nibali

**Vincenzo Nibali** es un biciclisme-sportist de Italia in competitiones sur li strade. Il nascet li 14-im de novembre 1984 in Messina (Italia). Il victet in li annu 2013 li Giro d'Italia e in li annu li Tour de France. Nibali es un specialist por long viages circulari.

Desde li annu 2005 es Nibali un professional biciclisme-sportist. Il have li moc-nómine *li squale de Messina*. Il habita desde 2012 in Lugano (Svissia) e es maritat. Su altore es 1,81 metre.

## Teams
* 2005 Fassa Bortoloa
* 2006-2012 Liquigas-Cannondale
* desde 2013 Astana Pro Team

## Max grand successes
* 2010 Victorie in li total claasement del Vuelta a España.
* 2013 Victorie in li total classement del Giro d'Italia.
* 2013 Victorie in li total classement del Tirreno Adriatico
* 2014 Victorie in li total classement del Tour de France.
Messina

**Messina** es un cité in Italia. It es situat sur li insul Sicilia e es li cité capital del Provincia Messina. It es situat vis-a-vis li costa de Italia.

Li cité have 242.267 (2012) habitantes e es li triesim max grand cité de Sicilia.

## Historie
Messina esset fundat quam colonia de Grecia in li antiquitá. Li cité esset descructet in li annus 1783 e 1908 per terr-tremores. Hodie it es un del economic e cultural centres de Sicilia.
Kayseri

**Kayseri** es un cité in li centre del Turcia. In li antitiquitá li cité portat li nómine *Mazaka* e durent li epoca del Roman Imperie *Kaisareia*. Hodie it es li cité capital del Provincia Kayseri in Kappadokia.

Kayseri have 1.295.355 (2013) habitantes. It es situat al ped del extintet vulcan Erciyes.

Hodie Kayseri es un del max important centres del industrie e comercie del land. It have li max grand industrial zone de Turcia. Kayseri es li centre del production del mobles del land.

## Sport
Li football-club Kayserispor lude in li max alt liga del land.
Michael D. Higgins

**Michael D. Higgins** (irlandesi: *Micheál D. Ó hUiginn*) es un politico de Irland. Il nascet li 18-im de april 1941 in Limerick e es desde li 11-im novembre de 2011 li 9-im presidente de Irland. Il es un membre del Irlandes Labor Partise. Quam presidente il visitat quam unesim foren state li Reyatu Unit.

## Personal vive
Michael D. Higgins es activ quam poet, autor e sociologo. Il studiat in Galway, Manchester (Reyatu Unit) e Bloomington (Indiana). Il laborat in li universitá de Galway in li departement de political scienties e sociologie. 

Il es maritat con Sabina Coyne e li cuple have tri filios e un filia. Il fluentmen parla anglesi e irlandesi.

## Political cariera
* 1968 Michael D. Higgins devenit un membre del Irlandes Labor Partise.
* 1973-1977 Higgins esset un membre del Irlandes Senat.
* 1981-1982 Membre in li Dom del Representantes de Irland.
* 1981-1982 Borgomastro de Galway.
* 1983-1987 Denov membre del Irlandes Senat.
* 1987-2011 Membre in li Dom del Representantes de Irland.
* 1990-1991 Borgomastro de Galway.
* 1993-1997 Ministre por Arte, Cultura e li Gaeltacht.
* 2011 Higgins es electet quam presidente de Irland.
Limerick

**Limerick** (irlandesi: Luimneach) es un cité in Irland. It es situat in li provincia Munster in li sud-west del land e it es li cité capital del Comtia Limerick.

Li cité have 56.779 (2011) habitantes e con li suburbes mem 90.778 (2011). Li fluvie Shannon flue tra it e inbocca detra Limerick in li Atlántic Ocean.

Limerick esset fundat in li annu 812 per li Vikinges. Li Normannes renovat li cité in li 12-im secul. In li 17-im secul Limerick ludet un important rol in li rebellion contra li regne de Anglia.
Enda Kenny

**Enda Kenny** (irlandesi: Éanna Ó Coinnigh) es un politico de Irland. Il nascet li 24-im de april 1951 in Castelbar e il es desde li 11-im de marte 2011 li prim-ministre de Irland. Il es desde li annu 2002 li presidente del partise Fine Gael.

## Personal e professional vive
Enda Kenny studiat in Galway e Dublin por devenir un instructor in li primari scola, ma laborat pro su political cariera solmen curtmen quam instructor.

Kenny esset in yunesse un activ quam Gaelic Football lusor e il es anc un alpinist.

Il es desde li annu 1992 maritat con Fionnuala O'Kelly. Li cuple have du filios e un filia. Enda Kenny parla fluentmen irlandesi.

## Political cariera
* 1975-1997 Membre del parlament de Irland.
* 1994-1997 Ministre de turisme e comercie.
* 2002 Kenny devenit li 5-im de junio presidente del partise Fine Gael.
* 2002-2011 Enda Kenny esset li chef del oposition in li parlament de Irland.
* 2011 Kenny es electet li 11-im de marte quam prim-ministre de Irland. Il ducte un coaltion ex su partise Fine Gael e li Labor Partise de Irland.
Alex Salmond

**Alexander Elliot Anderson Salmond** esset un politico de Scotia. Il nascet li 31-im de decembre 1954 in Linlithgow (Scotia) e morit li 12-im de octobre 2024 in Ohrid (Nord-Macedonia). Alex Salmond esset inter annu 2007 e 2014 li prim-ministre de Scotia. Salmond esset inter 2004 e 2014 li presidente del Scot National Partise/SNP e su political scope esdet realisar un índependent state Scotia per finir li union inter Anglia e Scotia. Il resignat quam prim-ministre Scotia e presidente del Scot National Partise li 19-im de septembre 2014 pro li plebiscite pri li índependentie de Scotia quel esset rejectet per 55 percent.

Pro un judicial processu il forlassat li Scot National Partise in li annu 2018. Salmond fundat li Alba Partise in li annu 2021 e devenit li presidente de ti partise.

## Personal vive
Alex Salmond studiat historie e economica in li universitá de St. Andrews. Inter 1978 e 1980 il laborat quam oficiario del guvernament del Reyatu Unit in Scotia quam economist in li division de agricultura. In li annu 1980 e 1987 il laborat quam economist in li bank Bank of Scotland. 

Alex Salmond esset maritat con Moira McGlashan e li cuple ne have infantes.

## Polical cariera
* 1971 Durant su studies Salmond esset activ in li studiantes-organisation del Scot National Partise.
* 1987 Salmond devenit vice-presidente del Scot National Partise.
* 1987-2010 Alex Salmond esset membre del parlament del Reyatu Unit.
* 1990-2000 Salmond esset por li unesim vez presidente del Scot National Partise.
* 2004 Salmond es electet denov quam presidente del Scot National Partise li 15-im de julí 2004.
* 2004-2014 Salmomd esset presidente del Scot National Partise.
* 2007 Salmond es electet quam membre del parlament de Scotia.
* 2007 Li parlament de Scotia electet Salmond li 16-im e may quam prim-ministre de Scotia.
* 2007-2014 Alex Salmond esset prim-ministre de Scotia.
* 2011 Salmond es denov electet quam prim-ministre de Scotia e il consentit un referendum pri li índependentie de Scotia con li prim-minstre del Reyatu Unit por li annu 2014.
* 2014 Salmond resignat quam prim-ministre de Scotia e presidente del Scot National Partise li 19-im de septembre 2014 pro li dessuccessat plebiscite pri li índependentie de Scotia
* 2015 Alex Salmond candidat por li parlament del Reyatu Unit quam candidate del Scot National Partise in li districte electoral Gordon.
* 2018 Alex Salmond forlassat li Scot National Partise pro un judicial processu contra se.
* 2021 Alex Salmomd fundat li Alba Partise e devenit li presidente de ti partise.
Miro Cerar

**Miro Cerar** (Miroslav Cerar junior) es un politico e jurist de Slovenia. Il nascet li 25-im august 1963 in Ljubljana (Slovenia) e es desde li 25-im august 2014 prim-ministre de Slovenia. Il fundat li 2-im de junio 2014 li Partise de Miro Cerar/SMC (Stranka Mira Cerarja), quel ganiat li parlamentari electiones li 13-im de julí 2014 per atinger 36 del 90 sedes in li parlament. Cerar esset prim-ministre de Slovenia inter li 18-im de septembre 2014 e li 13-im de septrembre 2018 e ministre por externi aferes de Slovenia inter li 13-im de september 2018 e li 13-marte 2020. In li annu 2015 li Partise de Miro Cerar changeat su nómine in Partise del modern centre.

## Personal e professional vive
Miro Cerar es li filio del olimpic champion in gimnastica Miroslav Cerar e li ex-ministre de justicie Zdenka Cerar. Miro Cerar studiat jurisprudentie e labora quam professor de jurisprudentie in li universitá de Ljubljana. Il anc esset legal consiliero del slovenian parlament.

## Political cariera
* 2014 Miro Cerar fundat li 2-im de junio 2014 li Partise de Miro Cerar/SMC (Stranka Mira Cerarja).
* 2014-2019 Presidente del Partise de Miro Cerar quel changeat su nómine in Partise del modern centre in li annu 2015.
* 2014 Li Partise de Miro Cerar/SMC (Stranka Mira Cerarja) ganiat li electiones parlamentari li 13-im de julí 2014.
* 2014-2018 Cerar esset prim-ministre de Slovenia.
* 2018-2020 Miro Cerar esset ministre por externi aferes de Slovenia e vice-prim-ministre in li guvernament de Marjan Šarec.
* 2019 Miro Cerar retirat se quam presidente del partise Partise de Miro Cerar pos li mal resultate de su partise in li electiones al Europan Parlament.
* 2020 Miro Cerar forlassat li Partise del modern centre pos li decision de su partise intrar in li guvernament de Janez Janša.
Łobez

**Łobez** (, ) es un cité in Polonia.

Li cité have 10 409 (2015) habitantes.

## Habitantes

ImageSize = width:460 height:320
PlotArea = left:50 right:20 top:25 bottom:30
TimeAxis = orientation:vertical
AlignBars = late
Colors =
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period = from:0 till:11000
ScaleMajor = unit:year increment:11000 start:0 gridcolor:linegrey
ScaleMinor = unit:year increment:500 start:0 gridcolor:linegrey2
PlotData =
  color:cobar width:20 align:center
  bar:1680 from:0 till:800
  bar:1740 from:0 till:1191
  bar:1749 from:0 till:1339
  bar:1831 from:0 till:2443
  bar:1861 from:0 till:4756
  bar:1895 from:0 till:5187
  bar:1925 from:0 till:5994
  bar:1933 from:0 till:6947
  bar:1939 from:0 till:7310
  bar:1945 from:0 till:1710
  bar:1946 from:0 till:4144
  bar:1957 from:0 till:6026
  bar:1970 from:0 till:7355
  bar:1990 from:0 till:10953

PlotData=
  textcolor:black fontsize:S
  bar:1680 at: 800 text: 0,8 shift:(0)
  bar:1740 at: 1191 text: 1,2 shift:(0)
  bar:1749 at: 1339 text: 1,3 shift:(0)
  bar:1831 at: 2443 text: 2,4 shift:(0)
  bar:1861 at: 4756 text: 4,8 shift:(0)
  bar:1895 at: 5187 text: 5,2 shift:(0)
  bar:1925 at: 5994 text: 6 shift:(0)
  bar:1933 at: 6947 text: 7 shift:(0)
  bar:1939 at: 7310 text: 7,3 shift:(0)
  bar:1945 at: 1710 text: 1,7 shift:(0)
  bar:1946 at: 4144 text: 4,1 shift:(0)
  bar:1957 at: 6026 text: 6 shift:(0)
  bar:1970 at: 7355 text: 7,4 shift:(0)
  bar:1990 at: 10953 text:11 shift:(0)
  
## Sport

* MLKS „Światowid” - 5. Football League http://swiatowidlobez.pl/news.php
## Extern ligamentes
*  www.lobez.pl
* BIP Łobez
* Łobez - You Tube
Ranko Krivokapić

**Ranko Krivokapić** es un politico de Montenegro. Il nascet li 17-im de august 1961 in Kotor (Montenegro). Il esset li presidente del parlament de Montenegro inter 2003 e 2016 e li presidente del Socialdemocratic Partise de Montenegro/SDP inter 2001 e 2017. Il esset ja tost un important activist del idé de un índependent state Montenegro. In li 28-im de april 2022 Ranko Krivokapić devenit ministre por externi aferes de Montenegro in li guvernament de Dritan Abazović.

## Personal e political vive
Ranko Krivokapić studiat jurisprudentie in Niš (Serbia) e in Beograd (Serbia). 

Il es maritat e have du infantes.

## Political cariera
Krivokapić es aktiv in politica desde li annus 1980.
* 1990 Krivokapić devenit un membre del presidentura Reform-forties por Montenegro.
* 1993 Krivokapić devenit membre del Socialdemocratic Partise de Montenegro desde su fundation li 12-im de junio 1993.
* 1993-1997 Membre del parlament del Federal Republika Yugoslavia.
* 1998-2003 Krivokapić esset un membre del parlament de Montenegro.
* 2001-2017 Krivokapić esset presidente del Socialdemocratic Partise de Montenegro.
* 2003-2016 Krivokapić esset presidente del parlament de Montenegro inter li 3-im de junio 2003 e li 18-im de may 2016.
* 2003-2006 Membre del parlament del Union Serbia e Montenegro.
* 2006 Krivokapić es electet quam presidente del Constitional Convenida de Montenegro.
* 2022 Ranko Krivokapić devenit li 28-im de april 2022 ministre por externi aferes in li guvernament de Dritan Abazović.

## Extern ligamentes
Biografie de Ranko Krivokapić sur li internet-págine del parlament de Montenegro
Recep Tayyip Erdoğan

**Recep Tayyip Erdoğan** es un politico de Turcia. Il nascet li 26-im de februar 1954 in Kasımpaşa, Istanbul e il esset inter li 11-im de marte 2003 e li 29-im de august 2014 li prim-ministre de Turcia. Desde li 28-im de august 2014 il es li presidente de Turcia. Inter 2001 e 2014 esset li presidente del conservativ-islamic Partise del Justicie e Developament/AKP presidente de Turcia.

## Personal vive
Li familie de Recep Tayyip Erdoğan origina de Georgia. Erdoğan finit un religiosi gimnasium e studiat in Istanbul comcercial administration.

Recep Tayyip Erdoğan es maritat Emine Gülbaran. Li cuple have quar infantes: li du filios Ahmet Burak e Necmeddin Bilal e li du filias Esra e Sümeyye.

## Political cariera
* 1970 Erdoğan esset electet quam chef del organisation del yunesse del Partise del National Órdine, quel esset prohibit in li annu 1971, in li districte Beyoğlu in Istanbul.
* 1972 Erdoğan devenit membre del Partise del National Salvation, quel esset interdictet.
* 1983-1998 Membre del Partise del Prosperitá til su prohibition.
* 1994-1998 Il esset li borgomastro de Istanbul.
* 1998-1999 Erdoğan esset incarcerat pro su political vispuntus.
* 1998-2001 Membre del Vertú Partise til li prohibition del partise.
* 2001-2014 Erdoğan esset li presidente del Partise del Justicie e Developament inter li 14-im de august 2001 e li 27-im de august 2014.
* 2003 Erdoğan devenit prim-ministre de Turcia.
* 2007 Erdoğan es electet denov in li parlament de Turcia.
* 2013 Erdoğan usa violentie contra demonstrantes in Istanbul.
* 2014 Erdoğan es li candidate de su Partise del Justicie e Developament por li oficie del presidente del state e ganiat li electiones ja in li unesim rond ye li 10-im de august.
* 2014 Il devenit li 28-im de august 2014 presidente de Turcia.

## Politica e critica contra Erdoğan
Criticos reprocha Erdoğan que il vole transformar li seculari state Turcia in un islamic state que Erdoğan limita li democratic yures.
Philipp Crone

**Phillip Crone** es un german ex-lusor de hockey sur terre. Il nascet li 16-im de marte 1977 in Köln (Germania). Il devenit con li national de selection de Germania de hockey sur terre champion mundal in li annus 2002 e 2006. Il finit su sport-cariera in li annu 2007.

Hodie il labora quam sport-jurnalist.

Crone ludet sur li position intern-defensor.

## Clubs
Philipp Crone ludet por HLC Rot-Weiß München e es til hodie in li directoratu del club.

## Successes
* 2000 Crone partiprendet in li Olimpic Ludes in Sydney.
* 2001 German champion in li hall-hockey con su club HLC Rot-Weiß München.
* 2002 e 2006 Champion mundal con national selection de Germania.
* 2004 Crone ganiat con Germania li bronze-medallie in li Olimpic Ludes in Athina.
* Inter 1997 e 2007 Phillip Crone fat 349 ludes por li national de Germania (22 in li hall)

## Ligamantes extern
Portrete de Philipp Crone sur li internet-págine del German Hockey sur Terre Asociation
Augustus

***Augustus Octavian***, conosset quam **Imperator Caesar Divi F. Augustus** (23 Septembre, 63 a.c. – 19 August, 14) esset li max famosi imperator del antiqui Roman Imperie.
Netball

**Netball** es un team-sport por féminas e puellas. It es simil a basketball e es populari in li landes del Britannic Commonweath. 

## Li regules
Netball es ludet in un campe quel have un longore de 30,5 metre e un largore de 15,25 metre. Li scope del lude es metter li balle in li corbe. Li corbes es fixat sur li basic linea in un altore de 3,05 metre. In diferentie al basketball ne es un planca detra li corbes.

Un netball-match dura quar vez deci-quin minutes. Un match consiste ex quar quaresimes. Un quaresim dura deci-quin minutes.

Li campe es dividet in tri triesimes quel have un longore de 10,16 metre. Corbes es solmen valid si li balle es jettat del gol-cirle. It solmen permisset un indirect defense e ne un atacca al córpor del adversaria.

Un truppe consiste ex sett lusoras. Secun li position del lusora ella have solmen li permission cert partes del campe. Li positiones es:
* un gol-gadera
* un gol-defensora
* un extern defensora
* un centre-lusora
* un extern-ataccera
* un ataccera
* un principal ataccera

## Historie
Netball esset inventet in li fine del 19-im secul quam variation del basketball por féminas. Li unesim regules de Netball esset etablisset de Martina Bergman-Österberg in Hampstead, London (Anglia). It devenit un sport por scoleras in landes quel esset sub li regne del Reyatu Unit. In li annu 1960 li regules esset internationalmen standartisat. Antey existet diferent regules in diferent landes. 

## Organisation del sport
In li annu 1960 esset organisat li International Netball Federation. Desde li annu 1963 eveni omni quar annus li Championatu Mundal de Netball. Desde 1998 Netball es anc in li programma del Commonwealth Ludes. Hodie netball es ludet de circa 20 milliones homes in plu quam 70 landes.
International Netball Federation

Li **International Netball Federation**/INF organisa internationalmen li balle-sport netball. It esset fundat in li annu 1960 e have su sede in Manchester (Reyatu Unit). 

Li International Netball Federation standartisat e mantenet li regules de Netball e arangea li desde 1963 li Championatu Mundal de Netball, quel eveni chascun quar annus. It anc publica li rang-liste mundal de netball.

## Membres
Li International Netball Federation have 49 membre-landes e 25 afiliat membres. Li organisation have membres in quin continentes: Africa, America, Asia, Europa e Oceania.

## Organes
Li INF es guvernat per un congress queli eveni chascun du annus. It have un directoratu quel incontra se trivez in li annu e un secretariatu e un chef-executiv oficiario.

* Presidente: Molly Rhone 
* Chef executive: Urvasi Naidoo

## Externi ligamentes
Li oficial internet-págine del INF
Abdullah Gül

**Abdullah Gül** es un politico de Turcia. Il nascet li 29-im octobre 1950 in Kayseri e esset inter li 28-im de august 2007 e li 28-de august 2014 li 11-im presidente del Turcia. Il es un membre in li Partise del Justicie e Developament/AKP.

## Personal e professional vive
Abdullah Gül studiat economica in Istanbul e scrit ta anc su dissertation. Pos to il habitat du annus in London e Exeter. Poy il laborat in li universitá de Sarkarya. Inter 1983 e 1991 Abdullah Gül laborat por Islamic Developament Bank in Saudi Arabia.

In li annu 1980 il maritat Hayrünnisa Özyurt. Li cuple have un filia e du filios.

## Political cariera
* 1991-1997 Gül devenit membre del parlament de Turcia por li islamic Partise de Prosperitá/RP.
* 1997-2001 Membre in li islamic Partise de Vertú
* 2001 Gül devenit vice-presidente del Partise del Justicie e Developament/AKP, quel esset fundat quam successor del interdictet Partise de Vertú.
* 2002-2003 Prim-ministre de Turcia.
* 2003 Abdullah Gül devenit vice-prim-ministre e ministre por externi aferes in li guvernament de Recep Tayyip Erdoğan.
* 2007-2014 Abdullah Gül esset li presidente de Turcia inter li 28-im de august 2007 e li 28-de august 2014.
Reuven Rivlin

**Reuven Rivlin** es un politico de Israel. Il nascet li 9-im de septembre 1939 in Jerusalem (Israel e es desde li 24-im de julí 2014 presidente de Israel quam successor de Shimon Peres. Il es un membre del conservativ partise Likud.

## Personal e professional vive
Rivlin studiat jurisprudentie e laborat quam avocate. Il es maritat con Nechama Rivlin e have quar infantes. Rivlin es vegetarano,

## Political cariera
* 1988-1992 Rivlin es electet in li Knesset, quel es li parlament de Israel, por li conservativ partise Likud.
* 1988-1993 Reuven Rivlin esset presidente del partise Likud.
* 1996 Il es denov electet in li Knesset.
* 2001-2003 Rivlin esset ministre por comunication in li guvernament de Ariel Sharon.
* 2003-2006 Rivlin devenit presidente del Knesset.
* 2007 Reuven Rivlin candidat sin successe por li oficie del president de Israel.
* 2009-2013 Rivlin esset denov presidente del parlament.
* 2014 Rivlin devenit li 24-im de julí li 10-im presidente de Israel
Benjamin Netanyahu

**Benjamin Netanyahu** es un politico de Israel. Il nascet li 21-im octobre 1949 in Tel Aviv (Israel) e es desde li 29-im de decembre 2022 prim-ministre de Israel, il ja esset inter li 10-im de februar 2009 e li 13-im de junio 2021 prim-ministre de Israel. Il es li presidente del conservativ partise Likud. In li question del relation al palestinenses Netanyahu es egardat quam un adherente de un fort politica. 

## Personal e professional vive
Benjamin Netanyahu es maritat por li triesim vez. Con su actual marita Sarah il have du infantes. Ex su unesim maritage il have un filia Noa. Benque Benjamin Netanyahu nascet in Israel il adultijat e esset in li scola in li Unit States de America. Il studiat in architectura  in li Massachusetts Institute of Technology (MIT) e political scienties in li Universitá de Harvard. Su joc-nómine es *Bibi*.

Inter 1976 e 1978 Il laborat quam consultant por li Boston Consulting Group. Il fundat li *Jonathan Institute* quel il directet til li annu 1980. Poy il retornat a Israel. Inter 1980 e 1982 il esset activ quam menagero in Israel. In li annu 1982 il comensat laborar in li ambassade de Israel in li Unit States de America. In li annu 1984 Netanyahu devenit representante de Israel che li Organisation del Unit Nationes. ll retornat 1988 a Israel e comensat un political cariera. 

## Political cariera
* 1988 Netanyahu devenit membre del parlament de Israel por li partise Likud e devenit vice-ministre de externi aferes.
* 1996-1999 Prim-ministre de Israel.
* 2002-2003 Ministre por externi aferes de Israel.
* 2003-2005 Ministre por financies.
* 2006-2009 Chef del oposition in li parlament de Israel
* 2009-2021 Prim-ministre de Israel.
* 2022 Benjamin Netanyahu devenit ye li 29-im de decembre 2022 prim-ministre de Israel.
Danilovgrad

**Danilovgrad** es un cité e municipie in li centre de Montenegro. Li cité es situat in li larg e fecund valley del fluvie Zeta e it es situat inter li cité capital de Montenegro Podgorica e li cité Nikšić.

Li cité Danilovgrad have solmen 5208 (2003) habitantes, ma li municipie Danilovgrad 16.523 (2003).

It es nominat secun li montenegrian Prince Danilo e it esset projetet que it devenit li cité capital del land.

## Externi ligamentes
* Li oficial internet-págine de Danilovgrad
Michael Hinz

**Michael Hinz** esset un actor de Germania. Il nascet li 28-im de decembre 1939 in Berlin e morit li 6-im de novembre 2008 in München.

Anc li genitores de Michael Hinz, *Werner Hinz* e *Ehmi Bessel*, esset actores. Michael Hinz fat un education quam teatre-actor in Hamburg. In li annu 1958 debutat sur li teatre-scene in Hamburg. Il ludet 1959 in li anti-guerre film Die Brücke (*Li ponte*) e devenit conosset in li tot de Germania. Il ludet in mult filmes e series por li television. 

Michael Hinz esset duvez maritat. Su unesim marita esset li actoressa Ingrid von Bergen. Li cuple havet un filia, Carolin von Bergen, qui anc devenit actoressa. In li annu 1968 il maritat li actoressa Viktoria Brahms e con ella il havet du infantes.

Michael Hinz morit in li annu 2008 per li consquenties de un apoplexie in München in li etá de 68 annus. 

## Roles in li teatre
* Geronimo und die Räuber (1966)
* Leben wie die Fürsten (1966)
* Oblomows Liebe (1976)
* Die Traumfrau (1978)
* Die Kette (1977)

## Filmes (selection)
* 1959: Die Brücke
* 1960: Geständnis einer Sechzehnjährigen
* 1960: Lampenfieber
* 1960: Das Erbe von Björndal (Film)
* 1960: Gustav Adolfs Page (Film)
* 1961: …und sowas nennt sich Leben
* 1961: Kriegsgesetz *(Legge di guerra)*
* 1961: Toller Hecht auf krummer Tour
* 1962: Der längste Tag *(The Longest Day)*
* 1962: Ich bin auch nur eine Frau
* 1962: Das Feuerschiff (1962)
* 1963: Es war mir ein Vergnügen
* 1964: Lana – Königin der Amazonen
* 1965: Tante Frieda – Neue Lausbubengeschichten
* 1966: Onkel Filser – Allerneueste Lausbubengeschichten
* 1966: Katz und Maus (Film)
* 1968: The Last Escape (USA: 1970)
* 1972: Vier Mal heute Nacht *(Quante volte… quella notte)*
* 1973: Geh, zieh dein Dirndl aus 
* 1973: Tod eines Fremden
* 1974: Das Gewissen *(Touch Me Not)*
* 1974: Magdalena – vom Teufel besessen
* 1976: Derrick - (Episode 19: Tote Vögel singen nicht)
* 1977: Die Kette (Film por li televesion secun Francis Durbridge)
* 1983: Tod des Mario Ricci *(La mort de Mario Ricci)*

## Roles in li television
* Hauptstraße Glück
* Das Kriminalmuseum – Die Ansichtskarte, 1965; Wer klingelt schon zur Fernsehzeit, 1970
* Der Kommissar
* Der König
* Die merkwürdige Lebensgeschichte des Friedrich Freiherrn von der Trenck], 1972
* Famous Five(quam oncle Quentin Kirrin), Anglia 1977/78
* Ein Fall für zwei
* Derrick
* SOKO 5113
* Der letzte Zeuge
* Forsthaus Falkenau
* Eichholz und Söhne 
* Happy Holiday
* Wildbach
* Der Millionenbauer
* Die glückliche Familie
* Heidi und Erni
* Der Landarzt
* Unser Charly
* Fünf Sterne (quam servitero)
* Fußballtrainer Wulff, 1972
Ulrike Trebesius

**Ulrike Trebesius** es un feminin politico de Germania. Ella nascet li 17-im april 1970 in Halle (Saale) e es desde li 1-im de julí 2014 un membre del Europan Parlament por li partise Alternative por Germania. In li julí 2015 Ulrike Trebesius forlassat li partise Alternative por Germania. Li 19-im de julí 2015 ella esset electet quam generalsecretario del nov fundat partise Alliantie por Progresse e Departe.

## Personal e professional vive
Ulrike Trebenius es un studiat construction-ingeniera e ella labora in un construction-firma proxim de Pinneberg. Ella es maritat con un interprendero de construction de Hamburg e have un filia. Ella habita in li Districte Steinburg in Schleswig-Holsteinia.

## Political cariera
* 2013 Ulrike Trebesius devenit un membre del partise Alternative por Germania e devenit parlatora del partise in Schleswig-Holsteinia.
* 2013 In li octobre 2013 ella candidat por li parlament de Germania sur li liste del Alternative por Germania.
* 2014 Ella candidat por li Europan Parlament sur li position six del liste del Alternative por Germania. Desde li 1-im de julí 2014 ella es un membre del Europan Parlament. Ella es un membre in li comité por Labor e social aferes e vice-directora del comité por li interiori mercate e li protection del consumpteres del Europan Parlament.
* 2015 Ulrike Trebesius esset electet quam presidente del organisation Weckruf 2015 in li may 2015 e ella forlassat li partise Alternative por Germania pos li victorie del dextri fraction sur li partise-congress in Essen. Li 19-im de julí 2015 ella esset electet quam generalsecretario del nov fundat partise Alliantie por Progresse e Departe.
Marcus Pretzell

**Marcus Pretzell ** es un politico de Germania. Il nascet li 16-im de julí 1973 in Rinteln e esset inter 2014 e 2019 un membre del Europan Parlament. Marcus Pretzell esset electet por li dextri partise Alternative por Germania in li Europan Parlament, ma forlassat li partise in li septembre 2017. Marcus Pretzell esset inter 2017 e 2019 membre del Li Blu Partise de su marita Frauke Petry.

## Personal e professional vive
Pretzell ha adultijat in Wiesbaden e studiat jurisprudentie in Heidelberg. Ta il devenit membre del studiante-association *Corps Saxo-Borussia*. Pos il hat finit su studie il laborat inter 2002 e 2009 quam avocate. Desde 2009 il labora quam developero de ínmobilies. 

In li annu 2016 Marcus Pretzell maritat li ex-presidente del Alternative por Germania Frauke Petry e li cuple have six infantes.

## Political cariera
* 2004-2009 Pretzell esset un membre del liberal Líber Democratic Partise de Germania.
* 2013 Il devenit un membre del Alternative por Germania e devenit parlator del partise in li Districte Bielefeld.
* 2013-2017 Marcus Pretzell esset membre del dextri partise Alternative por Germania
* 2014 In li marte 2014 il esset electet in li federal directoratu del Alternative por Germania. Il candidat por li Europan Parlament sur li position sett del liste del Alternative por Germania e esset electet in li Europan Parlament. Li 7-im de junio il esset electet quam presidente del Alternative por Germania in Nordrhen-Westfalia.
* 2014-2019 Marcus Pretzell esset membre del Europan Parlament.
* 2017 Marcus Pretzell forlassat li dextri partise Alternative por Germania.
* 2017-2019 Marcus Pretzell esset membre del Li Blu Partise.

## Externi ligamentes
* Li internet-págine de Marcus Pretzell
Rinteln

**Rinteln** es un cité in nord-west de Germania. It es situat in li sud-west del país federal Infra Saxonia e apartene al Districte Schaumburg.

Li cité have 25.325 (2012) habitantes. Li fluvie Weser flue tra li cité.

Inter 1619 e 1810 existet un universitá in Rinteln.
Tel Aviv

**Tel Aviv** es li duesim max grand cité de Israel. It es situat al costa del Mediterraneo. In li annu 1950 Tel Aviv esset unit con li cité *Jaffa* al municipie *Tel Aviv-Jaffa*. Li nómine Tel Aviv significa *colline del [[verne]]*. On nomina Tel Aviv *li blanc cité*.

Li municipie Tel Aviv-Jaffa have 414.600 (2013) habitantes e it es detra li cité capital Jerusalem li duesim max grand cité del land. Li metropol-region circum Tel Aviv es nóminat Gush Dan.

Li modern cité Tel Aviv esset fundat in li annu 1909. Tel Aviv es li sede del bursa de Israel.
Filip Vujanović

**Filip Vujanović** es un politico de Montenegro. Il nascet li 1-im de septembre 1954 in Beograd (hodie: Serbia, tande Yugoslavia). Il esset inter li li 22-im de may 2003 e li 20-im de may 2018 li presidente de Montenegro.

## Personal e professional vive
Filip Vujanović nascet e adultijat in Beograd (Serbia). Il stuidat jurisprudentie in Beograd. Inter 1978 e 1981 il laborat in un municipal tribunale in Beograd. In li annu 1981 il retornat a Podgorica (tande: *Titograd*) in Montenegro. Il laborat brevimen in li tribunale del districte Titograd. Poy il laborat quam avocate til il comensat su political cariera in li marte 1993.

Desde li annu 1985 il maritat con Svetlana Vujanović. Li cuple have li du filias Tatjana e Nina e li filio Danilo. Filip Vujanović es 2 metres alt.

## Political cariera
* 1993 Filip Vujanović devenit un membre del Democratic Partise del Socialistes de Montenegro/DPS per un invitation de presidente del Federal Republic Yugoslavia Momir Bulatović.
* 1998-2003 Filip Vujanović esset prim-ministre de Montenegro inter li 5-im de februar 1998 e li 8-im de januar 2003.
* 2003 In li 5-im de novembre 2003 il devenit presidente del parlament de Montenegro. Per to il devenit anc temporari chef del state de Montenegro. 
* 2003 Desde li 22-im de novembre 2003 il es oficialmen presidente de Montenegro.
* 2008 Vujanović es reelectet quam presidente de nu índependent Montenegro.
* 2013 Filip Vujanović es denov electet quam presidente de Montenegro. Il victet solmen strettmen con 51,2 percent contra li candidate del Democratic Front de Montenegro Miodrag Lekić.
* 2013-2018 Presidente de Montenegro
Dom

Un **dom** es un edificie in quel homes habita o labora. It hay diferent formes de domes quam domes de un etage o gratta-cieles. Domes posse esser constructet ex diferent materiales quam ligne, petre o beton. On anc posse classificar domes secun su function quam habitation o butica o secun forme de possession in dom de possession o luage-dom.

Domes have diferent chambres queles have diferent functiones. 

In Interlingue li parol *dom* es prendet ex li lingue Latin. Li social unité de homes quel habita in un dom es nominat menage. Sovente ti unité es un familie.
Familie

Un **familie** es un social gruppe de homes quel es ligat per parentitá, maritage o adoption. Tradionalmen un familie consiste ex un cuple e su infantes. Ma anc altri parentes quam li genitores del cuple, oncles o tantas posse esser membre del familie. Durant que traditionalmen it esset quasi obligatori por un cuple de esser maritat por formar un familie, hodie anc ne-maritat partneres sovente forma un familie e have infantes. On parla hodie pri li *pluralisation del formes del vive* in occidental societás.

Li parol familie es derivat ex li Latin *familia*, quel significa un comunité de persones quel habita in un menage.

## Functiones del families
Un familie have diferent functiones por li societá
* Li reproduction
* Un economic function
* Un function del socialisation
* Un juridic function
* Un religiosi e political function.
Zlatko Lagumdžija

**Zlatko Lagumdžija** es un politico de Bosnia e Herzegovina. Il nascet li 26-im de septembre in Sarajevo (Bosnia e Herzegovina e esset inter li 12-im de januar 2012 e li 1-im de april 2015 i ministre por externi aferes de Bosnia e Herzegovina e esset inter 1997 e 2014 li presidente del Socialdemocratic Partise de Bosnia e Herzegovina. Secun nationalitá il es bosniak.

## Personal e professional vive
Zlatko Lagumdžija studiat informatica e electrotecnica in li universitá de Sarajevo. Il devenit doctor de informatica e electrotecnica in li annu 1988. Desde li annu 1994 il es chef del catedre de economic informatica in li facultá de economie del universitá de Sarajevo. Desde 1995 il es anc li director del *Centre por menegeament e informatic tecnologie* (MIT) in Sarajevo. 
Desde li annu 2005 il es vice-director del Bosniak Institute in Sarajevo. 

Zlatko Lagumdžija es maritat con Amina Lagumdžija. Li cuple have li du filias Dina i Asja Zara e li filio Zlatko Salko.

## Political cariera
* 1992-1993 Vice-prim-ministre de Bosnia e Herzegovina.
* 1993 Prim-ministre de Bosnia e Herzegovina.
* 1997 Lagumdžija es electet quam presidente del Socialdemocratic Partise de Bosnia e Herzegovina quam successor de Nijaz Duraković.
* 2001-2003 Lagumdžija esset ministre por externi aferes in li guvernament de Bosnia e Herzegovina.
* 2001-2002 Lagumdžija esset prim-ministre de Bosnia e Herzegovina inter li 18-im de julí 2001 e li 15-im de marte 2002.
* 2006 Il es electet in li parlament de Bosnia e Herzegovina in li dom de representantes.
* 2012 Zlatko Lagumdžija esset inter li 12-im de januar 2012 e li 1-im de april 2015 ministre por externi aferes in li guvernament de Bosnia e Herzegovina de prim-ministre Vjekoslav Bevanda.
* 2014 Pos li catastrofal resultate por su Socialdemocratic Partise de Bosnia e Herzegovina in li electiones in octobre 2014 Lagumdžija resignat quam presidente del Socialdemocratic Partise de Bosnia e Herzegovina e ne candidat plu por political functiones in li partise. In li decembre 2014 Nermin Nikšić es electet quam nov presidente del Socialdemocratic Partise de Bosnia e Herzegovina.

## Extern ligamentes
* Biografie de Zlatko Lagumdžija sur li internet-págine del Socialdemocratic Partise de Bosnia e Herzegovina
Frauke Petry

**Frauke Petry** es un ex-politico de Germania. Ella nascet li 1-im de junio 1975 in Dresden quam Frauke Marquardt e esset inter li 4-im de julí 2015 e li septembre 2017 presidente del partise Alternative por Germania. Ella fundat in li septembre 2017 Li Blu Partise, ma li partise ne successat. In li may 2025 Frauke Petry anunciat li formation de un nov partise.

## Personal e professional cariera
Ella nascet quam filia de un chimica e un ingeniero in Dresden. Ella adultijat in Schwarzheide, ma in li annu 1995 li familie translocat al west de Germania e habitat in Bergkamen in Westfalia. Ta Frauke Petry finit li licéo. 

Ella recivet un stipendie e studiat chimie in li universitá de Reading (Reyatu Unit) e inter 1998 e 2000 in Göttingen. In li annu 2004 ella fat su doctoratu in Göttingen.

In li marte 2007 ella fundat li firma *PURinvent GmbH* in Leipzig-Plagwitz quel producte un special plastic-materiale. In li annu 2013 li firma esset bancrott e it esset vendit a un consortium in li sud de Germania, ma Frauke Petry restat li chef-menagera del firma.

In li annu 2021 ella publicat un libre pri su ex-partise Alternative por Germania.

Frauke Petry maritat con un evangelic-luteran prestro e have quar infantes.

## Polical cariera
* 2013 Frauke Petry es inter li fundatores del partise Alternative por Germania in li februar 2013 e electet quam un del tri parlatores del partise li 14-im de april.
* 2014 Frauke Petry esset electet quam li prim candidate sur li liste del Alternative por Germania por li electiones al parlament del país federal Saxonia.
* 2014 Ella es electet in li parlament de Saxonia e devenit li chef del fraction del Alternative por Germania quel have 14 membres in li parlament.
* 2015 Frauke Petry es electet quam presidente del partise Alternative por Germania con 60 percentes del votes sur li partise-congress in Essen li 4-im de julí 2015 e victet li fundator del partise Bernd Lucke.
* 2017 Frauke Pertry demisset quam presidente del Alternative por Germania e forlasset li fraction del partise. Ella fundat li partise Li Blu Partise e esset membre sin fraction in li parlament de Germania.
* 2017-2021 Membre del parlament de Germania.
* 2025 Frauke Petry anunciat in li may 2025 li fundation de un nov partise.
Reading

**Reading** es un cité in li Reyatu Unit. It es situat in Anglia inter London e Oxford. It apartene al comtia Berkshire al confluentie del fluvies Themse e Kennet.

Li cité have 155.698 (2011) habitantes. 

In li cité es situat li Universitá de Reading quel have circa 17.500 studiantes. In li biblioteca del universitá es li famosi Archive de Samuel Backett. Reading es anc conossset pro li feste de rock musica *Reading Festival* quel eveni chascun annu.

## Sport
Li football-club FC Reading lude in li Premier League, quel es li max football-liga de Anglia. Anc li rubgy-club London Irish have su hem in Reading.
Palestina

**Palestina** es un geografic region in li west de Asia. It es situat inter li Mediterraneo e li fluvie Jordan. Li region es situat inter Egyptia, Siria e Arabia. It es li loco u li cristianisme e li judeisme.

Li frontieras de ti region ha changeat sovente durant li historie. 

## Palestina quam possibil state
Hodie on comprende sub li nómine *Palestina* li idé de un state por li arab habitantes de Israel, li palestines. Til hodie existe solmen li Autonom Territories del Palestines, queles apartene al state Israel.  Li Autonom Territories del Palestines consiste ex li Strie de Gaza e Transjordania. Mult palestines anc habita in campes del refugiantes in li vicin states de Israel quam Siria, Libano e Jordania. 

Pro li conflicte inter Israel e li palestines pri li frontieras li idé de un tal state ne es realisat til hodie.
Jurisprudentie

**Jurisprudentie** es li scientie e studie del teorie del leges. Li juristprudentie ocupa se pri li interpretation e li sistematic analise del leges textus e altri juridic fontes. It anc analisa qualemen li juridic institutiones functiona. Jurisprudentie have elementes de filosofie, ma anc del political scienties.